Document ID: 32013D0419

AZ EURÓPAI PARLAMENT ÉS A TANÁCS HATÁROZATA
(2013. július 22.)
a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásnak a Horvátország Európai Unióhoz való csatlakozásából eredő kiadási szükségletek figyelembevétele érdekében történő módosításáról
(2013/419/EU)
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra és különösen 29. pontjára (1),
tekintettel az Európai Bizottság javaslatára,
mivel:
(1)
A Horvát Köztársaság Európai Unióhoz történő csatlakozásáról szóló szerződés (2) átmeneti rendelkezéseket határoz meg költségvetési kérdésekben.
(2)
A 2011. június 30-i csatlakozási konferencia támogatta a tárgyalások kimenetelét, amelyek meghatározták a Horvátország Európai Unióhoz történő 2013. július 1-jei csatlakozásából eredő kiadási szükségleteket.
(3)
Horvátország csatlakozása a 2007-2013 közötti pénzügyi keret kiigazítását teszi szükségessé 2013-ra, továbbá a kötelezettségvállalási előirányzatok felső határát 2013-ra folyó árakon összesen 603 millió EUR-val meg kell emelni, amelyből 47 millió EUR az 1a. alfejezetre, 450 millió EUR az 1b. alfejezetre, 31 millió EUR a 3b. alfejezetre, míg 75 millió EUR a 6. fejezetre kerül elkülönítésre, és ez az összeg teljes mértékben a 2013-ra az 5. fejezetre előirányzott kötelezettségvállalási előirányzatok felső határának ugyanilyen mértékű csökkentéséből kerül fedezésre.
(4)
Horvátország csatlakozása miatt ki kell továbbá igazítani a kifizetési előirányzatok 2013-as felső korlátját, amelyet folyó árakon 374 millió EUR-val kell megemelni.
(5)
Horvátország csatlakozásának figyelembevétele érdekében a 2013. július 1-jétőldecember 31-ig tartó időszakra vonatkozóan indokolt kiigazítani az Európai Uniónak a költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodásban elfogadott pénzügyi keretét.
(6)
A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. mellékletét ezért ennek megfelelően módosítani kell (3),
ELFOGADTA EZT A HATÁROZATOT:
Egyetlen cikk
A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. melléklete helyébe e határozat melléklete lép.
Kelt Brüsszelben, 2013. július 22-én.

Labels: 2
15
18